अरुण जेटली के इस्तीफे की मांग
बाड़ी| आमआदमी पार्टी बाड़ी द्वारा राष्ट्रपति के नाम उपजिला कलेक्टर बाड़ी को ज्ञापन सौपा गया। जिसमें वित्त मंत्री अरुण जेटली के इस्तीफे की मांग की गई। बाड़ी शहर के नगर अध्यक्ष महेन्द्र सिंह परमार ने बताया कि राष्ट्रपति को भेजे ज्ञापन में लिखा है कि डीडीसीए स्टेडियम 24 करोड़ की लागत से बनना था, जो कि 114 करोड़ रुपए खर्च किए गए। ऐसे घोटाले के चलते वित्त मंत्री को तुरन्त प्रभाव से इस्तीफा दे देना चाहिए। ज्ञापन में राष्ट्रपति से संयोजक देवेन्द्र मीणा ने आग्रह किया है कि जब तक जांच पूरी हो, तब तक जेटली पद पर हों। ज्ञापन पर अनूप कुमार शर्मा, ज्ञान सिंह परमार, नरेन्द्र, सोभाराम ने संयुक्त हस्ताक्षर किए।
bho_Deva hin_Deva